Source: http://konecny-uzivatel-vyhod.sk/lehota-na-zapis-kuv
Timestamp: 2019-10-20 06:57:56+00:00
Document Index: 6951436

Matched Legal Cases: ['§ 2', '§ 15', '§ 2', '§ 2', '§ 2', '§ 11']

Konečný užívateľ výhod - Lehota na zápis KUV
Lehota na zápis konečného užívateľa výhod (KUV) pri spoločnostiach zapísaných do OR SR do 31.10.2018
Zákon č. 530/2003 Z.z. o obchodnom registri upravuje lehotu na zápis konečného užívateľa výhod (KUV) v súlade s ustanovením § 2 ods. 3 zákona pre spoločnosti, ktoré boli v Obchodnom registri Slovenskej republiky zapísané pred účinnosťou novely vzťahujúcej sa na konečných užívateľov výhod (KUV). Ide o spoločnosti zapísané do Obchodného registra Slovenskej republiky do 31.10.2018.
Podľa ustanovenia § 15e zák. č. 530/2003 Z.z. o obchodnom registri a o zmene a doplnení niektorých zákonov
Právnické osoby uvedené v § 2 ods. 3 v znení účinnom od 1. novembra 2018, zapísané do obchodného registra do 31. októbra 2018 sú povinné do 31. decembra 2019 podať návrh na zápis údajov o konečnom užívateľovi výhod (KUV) podľa § 2 ods. 3 v znení účinnom od 1. novembra 2018.
Vyššie citované ustanovenie zákona o obchodnom registri upravuje lehotu na zápis konečných užívateľov výhod (KUV) v súlade s ustanovením § 2 ods. 3 zákona o obchodnom registri pevným dátumom, a to do 31.12.2019. Táto lehota je konečná, nakoľko ju nie je možné žiadnym spôsobom na žiadosť právnickej osoby predlžovať. K úprave tejto lehoty by mohlo dôjsť iba novelou zákona, avšak s ohľadom na dĺžku lehoty na vykonanie zmien a zosúladenie zápisu spoločnosti v Obchodnom registri Slovenskej republiky nie je možné očakávať, že by zákonodarca túto lehotu menil novelou zákona a predlžoval ju. Z pohľadu aktuálnej právnej úpravy je teda potrebné lehotu na zápis konečného užívateľa výhod (KUV) stanoviť na 31.12.2019.
V prípade, že by štatutárny zástupca spoločnosti porušil povinnosť spočívajúcu v zápise konečného užívateľa výhod (KUV) do Obchodného registra Slovenskej republiky v súlade s novelou zákona o obchodnom registri, a tieto povinnosti by si nesplnil v zákonnej lehote, mohla by mu byť uložená pokuta podľa ustanovenia § 11 zákona o obchodnom registri. Podľa tohto ustanovenia je možné fyzickej osobe zapísanej v Obchodnom registri Slovenskej republiky, ale i fyzickej osobe oprávnenej konať v mene právnickej osoby uložiť pokutu do výšky 3.310,- €, a to za porušenie povinnosti návrh na zmenu zapísaných údajov spoločnosti (kde je možné zaradiť aj povinnosť zapísať konečného užívateľa výhod (KUV)).